้านใร่กาแฟ เอกมัย หาง่ายเพราะอยู่ตรงแยกเอกมัยพอดี BTS เอกมัยก็ถึงแล้ว หลายคนคงรู้จักกันดี เพราะเป็นแหล่งพบปะที่ติดอันดับต้นๆของคนเมืองที่นึงเลย ไม่ว่าใครจะมาติวหนังสือ หรือนั่งชิว ที่นี่ก็มีส่วนของร้านกาแฟที่มีถึง 2 ชั้น ให้ชิวๆกันด้วย และวันนี้เราจะรีวิวในส่วนนี้แหละ ร้านบ้านใร่กาแฟนั้นผมรู้จักมานานแล้ว นานก่อนที่จะเป็นคอกาแฟซะอีก เพราะในช่วงที่เรียน ม.กรุงเทพ ถ้ามากล้วยน้ำไทก็จะผ่านบ่อย ไม่ได้เข้าหรอก ไม่รู้จะกินอะไร สั่งอะไรก็ไม่เป็นในตอนนั้น 

 จากการที่ได้พูดคุยกับพี่บาริสต้าอัธยาศัยดีของร้าน ก็ทำให้หายสงสัยไปหลายอย่างในเรื่องที่สงสัยมานาน บ้านใร่กาแฟใช้เมล็ดกาแฟทั้งอราบิก้า และ โรบัสต้า และเมล็ดกาแฟในแถบเอเชียด้วย โดยนำมาปรุงตามสูตรของทางร้าน มีระดับความเข้มให้เลือก ทั้ง เข้ม กลาง เข้ม+กลาง อ่อน ในแต่ละระดับก็จะใช้เมล็ดกาแฟที่ต่างกัน

ในวันนี้ผมเลือกสั่ง เอเชีย บอรก เป็นกาแฟระดับเข้ม สั่งเสร็จก็เดินๆดูในร้าน เค้ามีขนมและผลิตภัณฑ์ต่างๆของทางร้านจำหน่ายด้วย เก๋ไปอีกแบบ และก็ไปนั่งรอที่โต๊ะมีพนักงานมาเสิร์ฟ และได้ลองชิมอย่างตั้งใจ พูดได้คำเดียวคือ เยี่ยม!! กาแฟรสเข้ม หวาน มัน กำลังดี หอมมาก กาเฟอีนไม่แรง ใจไม่สั่น มีความเป็นสากล+โบราณเคล้ากันไป กินแล้วรู้สึกฟินอย่างบอกไม่ถูก ไม่เสียชื่อบ้านใร่กาแฟที่เปิดมาแสนนานและมีชื่อเสียง ครั้งนึงใครผ่านมาต้อนได้มาลองให้ได้นะพูดเลย